CELEX: C2007/183/47
Language: lv
Date: 2007-08-04 00:00:00
Title: Lieta C-293/07: Prasība, kas celta 2007. gada 18. jūnijā — Eiropas Kopienu Komisija/Grieķijas Republika

4.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 183/27
            
         Prasība, kas celta 2007. gada 18. jūnijā — Eiropas Kopienu Komisija/Grieķijas Republika
   (Lieta C-293/07)
   (2007/C 183/47)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — M. Konstantinidis un D. Recchia)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka, neveicot visus pasākumus, kas vajadzīgi saskaņota, īpaša un pilnīga tiesiskā regulējuma pieņemšanai un piemērošanai, kas varētu nodrošināt īpaši aizsargājamo teritoriju atbilstošu pārvaldību un efektīvu aizsardzību, ņemot vērā aizsardzības mērķus Direktīvā 79/409/EEK (1) par savvaļas putnu aizsardzību, Grieķijas Republika nav izpildījusi pienākumus, kas tai ir uzlikti ar šīs direktīvas 4. panta 1. un 2. punktu kopā ar 4. panta 4. punkta pirmo teikumu šajā pašā direktīvā, kurā grozījumi izdarīti ar 6. panta 2.-4. punktu Direktīvā 92/43/EEK par dabisko dzīvotņu, savvaļas faunas un floras aizsardzību;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Komisija, pamatojoties uz ļoti daudzām sūdzībām, deputātu jautājumiem un ziņojumiem, uzskata, ka Grieķijas Republika nepareizi piemēro Direktīvas 79/409/EEK noteikumus, kas paredz pasākumu veikšanu savvaļas putnu dzīvotņu aizsardzībai un to piesārņošanas vai kaitējumu nodarīšanas tām novēršanai.
   Komisija uzskata, ka Direktīva ir pārkāpta, jo netiek aizsargātas īpaši aizsargājamās teritorijas, kā arī tāpēc, ka tiek veiktas darbības, kas var radīt kaitējumu visām īpaši aizsargājamām teritorijām un ļoti negatīvi ietekmēt īpaši aizsargājamo teritoriju un sugu, kuru dēļ šīs teritorijas ir noteiktas, aizsardzības mērķus.
   Grieķijas iestāžu apgalvojums, ka spēkā esošais tiesiskais regulējums pietiekami garantē visu savvaļas putnu sugu un to dzīvotņu aizsardzību, tiek atspēkots ar Komisijas argumentu, ka minētajā tiesiskajā regulējumā nav iekļauts īpašs un efektīvs visu īpaši aizsargājamo teritoriju aizsardzības regulējums.
   
      (1)  OV L 103, 25.4.1979., 1. lpp.; OV 15/01, 202. lpp.